05/09/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.54257. Concello de Santiago de Compostela

O Concello de Santiago de Compostela solicita de Augas de Galicia, a autorización para a execución das obras de definición de sendeiro fluvial no río Sar, conservación e posta en valor de elementos patrimoniais e sinalización, termo municipal de Santiago de Compostela, provincia da Coruña, no treito comprendido entre o Parque Paxonal ou Eugenio Granell e a rúa de Torrente en Conxo de Abaixo. O presente anuncio ten por obxecto abrir a regulementaria información pública que prescribe art.52 do regulamento de dominio público hidráulico. Expediente: DH. W15.54257. As actuacións selecciónanse a partir do proxecto técnico de data Febreiro de 2016 de título “Restauración ambiental do río Sar, treito O Paxonal – Conxo”, así como dun complementario de presentación das pasarelas de Xuño de 2016. Estas actuacións sitúanse en terreos pertencentes na súa totalidade á parroquia de Santa María de Conxo. Como obra relevante a fin de permitir o paso do sendeiro sobre a canle principal do río Sar, prevense a cimentación e posterior apoio sobre placas de tres pasarelas metálicas denominadas P04, P05 e P06, así como o arranxo dunha estrutura de carácter patrimonial E-03, sita aproximadamente nos puntos de coordenadas xeográficas (referencia DATUM ETRS-89): P04: pasarela aliviadoiro 42º52´2,42”N, 8º32´58,95”O, altitude: 205msnm P05: pasarela inclinada 42º51´56,26”N, 8º32´59,71”O, altitude: 204msnm P06: pasarela muíño 42º51´49,77”N, 8º33´0,51”O, altitude: 202msnm E03: estrutura para arranxos 42º51´30,37”N, 8º33´9,18”O, altitude: 189msnm Estas estruturas permiten comunicar os sendeiros de marxe dereita e esquerda previstos co trazado e seccións descritas no proxecto e actualizacións. A estrutura das pasarelas estarán preparados para recibir as placas de ancoraxe as cales irán soldadas ás dúas trabes principais de cada pasarela. As placas de ancoraxe para recibir as trabes por soldadura serán de aceiro A-42-B: Dimensión = 35x40 cm. e esp.: 12 mm., levarán 6 trades polos que pasarán pernos roscados, que se introducirán no formigón á que irán adheridos. Terán lonxitude variable segundo o emprazamento, e uns 1,6 m de ancho. A madeira do taboleiro irá protexida con tratamento especial en autoclave CCB. O arranxo da E-03 consiste en sanear e erixir de novo o muro do estribo de marxe esquerda nun treito de 10 m, e recolocar as pedras afectadas. O sendeiro nesta zona ten una parte descuberta cunha anchura duns 2 m na metade de augas arriba onde se colocará unha varanda de protección, e outra metade cuberta mediante una cuberta a 4 augas suxeita por catro columnas de fábrica de dimensións aproximadas 30 x 30 cm dispostos nas catro esquinas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 24 de agosto de 2017 O xefe do servizo territorial (ASINADO DIXITALMENTE Á MARXE) Eva Dolores Azara Admetlla